**Jēkabpils 3. vidusskola** ir viena no vidējās izglītības mācību iestādēm Jēkabpilī. Mācības skolā notiek latviešu valodā. Skola atrodas Slimnīcas ielā 5 un ir Jēkabpils pilsētas domes pakļautībā. Pašreizējā skolas direktore ir Ligita Ašnevica.

Darbība
-------

Skola īsteno šādas izglītības programmas: vispārējās pamatizglītības programmu; vispārējās vidējās izglītības vispārizglītojošā virziena programmu; vispārējās vidējās izglītības vispārizglītojošā virziena programmu ar padziļinātu sporta apguvi; vispārējās vidējās izglītības humanitārā un sociālā virziena programmu (komerczinības); vispārējās vidējās izglītības profesionāli orientētā virziena programmu. Mācību valoda skolā ir latviešu valoda. 2010./2011. mācību gadā skolā mācījās 676 skolnieki, strādāja 54 skolotāji, no kuriem 17 bija šīs skolas absolventi, bet 11 skolotājiem bija maģistra grāds.

### Ārpusstundu nodarbības

Skolā darbojas dažādi interešu izglītības pulciņi: kokapstrādes, velosipēdistu, ādas apstrādes, rokdarbu, ģitāristu un vizuālās mākslas pulciņš. Skolēniem ir iespējas dziedāt 5 koros, 3 vokālos ansambļos, dejot 2 deju kolektīvos, spēlēt teātri teātra mākslas kolektīvos, izkopt tautas tradīcijas folkloras kopā. Skolā ir 6 vispārējās sagatavotības sporta grupas.

### Tradīcijas

Skolā ir izveidojušās tradīcijas ik gadu organizēt sekojošus pasākumus: Zinību diena, 10. klases skolēnu iesvētīšanas diena, Skolotāju diena, Pilsonības nedēļa, Rudens ziedu un dārzeņu izstāde, Ziemassvētku koncerts, Jaungada karnevāli, Mārtiņdiena, Meteņdiena, Dziesmu kari, 100 dienas 1. klasē, Valentīndiena, Mākslas dienas, Pateicības diena, Mātes dienai veltīts koncerts, Zināšanu konkurss "Erudīts", Sporta spēles "Saldais zirneklis", "Dārza svētki" (skolas pēdējā diena), Absolventu salidojums un Žetonu vakars.

Vēsture
-------

Skolas ēka līdz 1960. gadam. 2011. gads.
Skola izveidojās uz Krustpils Valsts pamatskolas pamata (ēka Rīgas ielā 198), kura dibināta 1918. gadā. 1924. gadā skolu pārdēvēja par Krustpils Valsts 6-klasīgo pamatskolu, 1944. gadā par Krustpils Valsts nepilno vidusskolu, bet 1953. gadā par Krustpils 1. vidusskolu.

1950. gados skolā strādāja daudzi vecā kaluma pedagogi, starp kuriem bija Helēna un Modests Trepši, Austra Losberga, Helēna Utnāne un Vera Līce, Jānis Alfrēds Bērziņš (fizkultūras pasniedzējs), kuriem pievienojās Guna Bērziņa un Ženija Sakare (latviešu valodas pasniedzējas), Vilma Ozoliņa (vēstures pasniedzēja), Anna Virse (fizikas, matemātikas pasniedzēja), Lidija Krustiņa-Tetere (angļu valodas pasniedzēja), Dzintra Gavriloviča (ģeogrāfijas pasniedzēja), Francis Sjomkāns (fizkultūras pasniedzējs). Vecajā skolas ēkā skolēni mācījās divās maiņās, trūka klašu telpu, nebija sporta zāles. Šo trūkumu novēršanai valdība piešķīra līdzekļus jaunas skolas būvniecībai.

1959. gada maijā tika ielikts pamatakmens jaunās skolas ēkas celtniecībai, bet 1960. gada 23. janvārī notika jaunās ēkas (Slimnīcas iela 5) atklāšana, uz kuru pārgāja skolas kolektīvs. Skolas atklāšanas svinībās piedalījies izglītības ministrs Vilis Samsons.

1962. gadā, Krustpilij un Jēkabpilij apvienojoties vienā pilsētā, skola tika pārdēvēta par Jēkabpils 3. vidusskolu. 1974. gadā skolā tika uzceltas un ierīkotas autoklases, 1978. gadā uzcēla ēku bibliotēkai, bet 1979. gadā — internāta ēku, kura celtniecībā piedalījās arī skolotāji un skolēni.

Mūsu laikos skolā tika uzbūvēta sporta halle (2005. gada 30. septembris), veikta internāta siltināšana, ēdamzāles rekonstrukcija un izveidotas jaunas garderobes. Skolas audzēkņi ir veiksmīgi startējuši republikas mācību olimpiādēs, bet skolas absolventi izcēlušies ar labām zināšanām, pateicoties pedagogiem, kuru vidū bija Silvija Baire, Vilma Audzīte, Vizma Šapkina (matemātikas pasniedzējas), Ligita Ašnevica (muzikālā audzinātāja) un Ligita Lejniece (sākumklašu skolotāja).

Skolas nosaukumu maiņas
-----------------------

* 1918. — 1924. — Krustpils Valsts pamatskola
* 1924. — 1944. — Krustpils 6-klasīgā pamatskola
* 1944. — 1953. — Krustpils Valsts nepilnā vidusskola
* 1953. — 1962. — Krustpils 1. vidusskola
* Kopš 1962. — Jēkabpils 3. vidusskola

Pārziņi un direktori
--------------------

* 1924. — 1929. — Kārlis Putniņš
* 1929. — 1935. — Teodors Rudovskis
* 1935. — 1943. — Kārlis Speldziņš
* 1952. — 1957. — Ženija Sakare
* 1957. — 1963. — Mirdza Martukāne
* 1964. — 1989. — Stefans Petrovskis
* 1989. — 1998. — Ārijs Balodis
* 1998. — 2019. — Valdis Ozoliņš
* Kopš 2019. — Ligita Ašnevica

Ārējās saites
-------------

* Skolas mājas lapa
* www.jekabpils.lv Arhivēts 2011. gada 10. jūlijā, *Wayback Machine* vietnē.

### Video

* Skate ierindas soļošanā
* Skolas 50 gadu jubileja

Atsauces
--------

1. ↑  «Sākums». Arhivēts no oriģināla, laiks: 2011. gada 7. maijā. Skatīts: 2011. gada 6. martā.
2. 1 2 3 4 5 6 7  «Jēkabpils — labo pārmaiņu pilsēta!». Arhivēts no oriģināla, laiks: 2011. gada 10. jūlijā. Skatīts: 2011. gada 6. martā.
3. 1 2  Red. Gailīte, S. Jēkabpils. Rīga:Gandrs, 2002. 56. lpp. ISBN 9984-593-13-4
4. 1 2  Skolas vēsture[novecojusi saite]
5. ↑  Red. Gailīte, S. Jēkabpils. Rīga:Gandrs, 2002. 57. lpp. ISBN 9984-593-13-4

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Jēkabpils novada skolas |
| --- |
|  |
| Ģimnāzijas un vidusskolas | 
* Aknīstes vidusskola
* Jēkabpils 2. vidusskola
* Jēkabpils 3. vidusskola
* Jēkabpils Valsts ģimnāzija
* Salas vidusskola
* Viesītes vidusskola
* Zasas vidusskola

 |
|  |
| Sākumskolas un pamatskolas | 
* Antūžu pamatskola
* Ābeļu pamatskola
* Biržu pamatskola
* Brāļu Skrindu Atašienes pamatskolaa
* Dignājas pamatskola
* Krustpils pamatskola
* Mežāres pamatskolaa
* Rubeņu pamatskola
* Sūnu pamatskola
* Variešu sākumskola
* Vīpes pamatskolaa

 |
|  |
| Profesionālās ievirzes izglītības iestādes | 
* Arvīda Žilinska Jēkabpils mūzikas skola
* Jēkabpils mākslas skola
* Jēkabpils Sporta skola
* Sēlijas Sporta skola
* Viesītes Mūzikas un mākslas skola

 |
|  |
| 
* a bijusī skola

 |

 |